Príloha č. 12 výzvy OP ĽZ DOP 2017/2.1.1/01

VZOR

DOHODA

o účasti v projekte v rámci výzvy

s názvom 

„Aktivizácia a podpora mladých NEET“ (ďalej aj ako „výzva“)

uzatvorená podľa ustanovenia § 51 zákona č. 40/1964 Zb. Občiansky zákonník v znení neskorších predpisov (ďalej aj ako „dohoda“)

Účastníci dohody

Prijímateľ.....................................................................................................................................

IČO ............................................................................................................................................... 

Sídlo ............................................................................................................................................. 

V mene ktorého koná (meno, priezvisko, titul (ak relevantné)) .......................................................................................................................................................

a

Mladý NEET,  

Meno, priezvisko, titul (ak relevantné)
......................................................................................................................................................

Dátum narodenia........................................................................................................................... 

Adresa trvalého bydliska (vrátane PSČ) ...................................................................................... 

....................................................................................................................................................... 

Adresa prechodného bydliska (vrátane PSČ)................................................................................ 

.......................................................................................................................................................

u z a t v á r a j ú
túto dohodu:

Článok I.
Predmet dohody

1.	Predmetom tejto dohody je úprava práv a povinností Mladého NEET a Prijímateľa (ďalej spoločne aj ako „Účastníci dohody“) pri realizácii projektu implementovaného v rámci výzvy  „Aktivizácia a podpora mladých NEET“.
2.	Účelom tejto dohody je spolupráca Účastníkov dohody a vstup Mladého NEET do predmetného projektu tak, aby Mladému NEET boli zo strany Prijímateľa zabezpečené nasledovné dohodnuté aktivity:
................................................................................................................
................................................................................................................
................................................................................................................

Článok II.
Práva a povinnosti Prijímateľa

1.	Prijímateľ sa zaväzuje zabezpečiť pre Mladého NEET dohodnuté aktivity podľa článku I ods. 2 dohody.
2.	Prijímateľ sa zaväzuje, že najneskôr v deň podpisu tejto dohody zabezpečí podpísanie Karty účastníka Mladým NEET.
3.	Za účelom zabezpečenia dohodnutých aktivít podľa článku I ods. 2 dohody sa Prijímateľ zaväzuje vypracovať harmonogram práce s Mladým NEET. 
4.	Na účely dokumentovania priebehu účasti Mladého NEET v projekte sa Prijímateľ zaväzuje viesť evidenciu práce s Mladým NEET.
5.	Prijímateľ sa zaväzuje nakladať s osobnými údajmi Mladého NEET v súlade so zákonom č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov.

Článok III.
Práva a povinnosti Mladého NEET

1.	Mladý NEET sa zaväzuje absolvovať dohodnuté aktivity podľa článku I ods. 2 dohody a plniť si z toho mu vyplývajúce povinnosti.
2.	V prípade neprítomnosti na dohodnutej aktivite podľa článku I ods. 2 dohody je Mladý NEET povinný najneskôr do 3 pracovných dní oznámiť a preukázať Prijímateľovi dôvody svojej neprítomnosti, pričom odovzdáva Prijímateľovi fotokópiu dokladu o dôvodoch neprítomnosti. 
Za ospravedlnenú neprítomnosť sa považujú: 
a) neprítomnosť z dôvodu dočasnej pracovnej neschopnosti, 
b) neprítomnosť z dôvodu ošetrovania člena rodiny, 
c) ďalšie dni neprítomnosti na základe evidencie, ktorých vážnosť dôvodov posúdi Prijímateľ (vážne zdravotné, rodinné alebo osobné dôvody).
3.	Mladý NEET sa zaväzuje, že najneskôr v deň podpisu tejto dohody sa oboznámi s obsahom Karty účastníka a podpíše Kartu účastníka.
4.	Mladý NEET sa zaväzuje poskytnúť Prijímateľovi súčinnosť pri vypracovaní harmonogramu práce s Mladým NEET a vedení evidencie dochádzky Mladého NEET formou prezenčnej listiny – evidencie práce s osobou z CS.
5.	Mladý NEET sa zaväzuje poskytnúť Prijímateľovi:
a)	Čestné vyhlásenie mladého NEET v súlade s prílohou č. 13 výzvy,
b)	Potvrdenie úradu práce, sociálnych vecí a rodiny, ktoré obsahuje informácie, že mladý NEET k dátumu vstupu do projektu je (v takom prípade s údajom o dĺžke evidencie) alebo nie je vedený v evidencii uchádzačov o zamestnanie, 
c)	Oznámenie o zaradení osoby z CS do evidencie uchádzačov o zamestnanie v prípade jeho zaradenia do evidencie uchádzačov o zamestnanie, ak ide o ukončenú intervenciu vhodnú len pre najťažšie skupiny mladých NEET v zmysle výzvy,
d)	doklad o tom, že Mladému NEET bolo ponúknuté zamestnanie, ďalšie vzdelávanie, učňovská príprava alebo stáž v zmysle časti 2.4 výzvy,
e)	doklad o tom, že Mladý NEET je v čase odchodu z projektu v procese vzdelávania/odbornej prípravy, alebo získava kvalifikáciu alebo je zamestnaný vrátane samostatnej zárobkovej činnosti,
f)	doklad o tom, že Mladý NEET absolvoval vzdelávanie/odbornú prípravu alebo získal kvalifikáciu v zmysle časti 2.4 výzvy.
6.	Mladý NEET v súlade s ustanovením § 11 zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov súhlasí so správou, spracovaním a uchovávaním osobných údajov, ako aj s ich poskytovaním Prijímateľovi a inej osobe výhradne na účel súvisiaci s projektom. Mladý NEET súhlasí s poskytnutím a nakladaním s osobnými údajmi spôsobmi podľa predchádzajúcej vety v rozsahu: základné údaje (titul pred menom, meno, priezvisko, titul za menom), osobné údaje (ID číslo (rodné číslo), zamestnanecké postavenie, vek, vzdelanie, pohlavie, znevýhodnenie), kontaktné údaje (telefónne číslo, e-mail), adresné údaje (lokalita (SK, EÚ, mimo EÚ), štát, obec, PSČ, ulica, číslo), pokiaľ ide o účely súvisiace s projektom, resp. v rozsahu osobných údajov, vo všeobecnosti požadovaných v kontexte výzvy OP ĽZ DOP 2017/2.1.1/01 vo vzťahu k akémukoľvek uchádzačovi o zamestnanie, vyplývajúc z dokumentácie požadovanej v rámci výzvy najmä na účely evidencie účasti v projekte, účely preukazovania splnenia podmienok poskytnutia nenávratného finančného príspevku v rámci výzvy, oprávnenosti výdavkov zo strany Prijímateľa, alebo účely plnenia povinností Prijímateľa ohľadom poskytovania informácií o aktivitách realizovaných v rámci projektu riadiacemu orgánu alebo sprostredkovateľskému orgánu OP ĽZ. 
7.	Mladý NEET sa zaväzuje preukázať svoju totožnosť orgánom vykonávajúcim kontrolu/overenie plnenia podmienok tejto dohody, vrátane príslušných subjektov zapojených do implementácie EŠIF.

Článok IV.
Záverečné ustanovenia

1.	Táto dohoda je vyhotovená v 3 rovnopisoch, z ktorých každý má platnosť originálu, pričom Prijímateľ si ponechá 2 vyhotovenia a Mladý NEET 1 vyhotovenie. Prijímateľ poskytne 1 vyhotovenie tejto dohody poskytovateľovi nenávratného finančného príspevku.
2.	Táto dohoda nadobudne platnosť a účinnosť dňom jej podpísania oboma Účastníkmi dohody. 
3.	Zmeny v tejto dohode možno vykonať len na základe písomného návrhu jedného z Účastníkov dohody písomným dodatkom k tejto dohode, podpísaným oboma Účastníkmi dohody. 
4.	Pri nedodržaní ktorejkoľvek z dohodnutých podmienok zaväzujúcich Účastníkov dohody, môže každý z Účastníkov dohody od tejto dohody odstúpiť a písomne upovedomiť o odstúpení druhú zmluvnú stranu. Účinky odstúpenia od tejto dohody nastanú momentom jeho doručenia druhej strane tejto dohody.
5.	Účinky tejto dohody zanikajú splnením účelu tejto dohody podľa článku I ods. 2 dohody, odstúpením od tejto dohody alebo vzájomnou písomnou dohodou Účastníkov dohody.  
6.	Právne vzťahy výslovne neupravené v tejto dohode sa riadia príslušnými ustanoveniami zákona č. 40/1964 Zb. Občiansky zákonník v znení neskorších predpisov a všeobecne záväznými právnymi predpismi, platnými v Slovenskej republike, ktoré majú vzťah k záväzkom Účastníkov dohody. Právne záväzné akty Európskych spoločenstiev a Európskej únie majú prednosť pred zákonmi Slovenskej republiky. 
7.	Účastníci tejto dohody vyhlasujú, že sú oprávnení túto dohodu podpísať, prečítali si ju, jej obsahu porozumeli a súhlasia s ním, neuzavreli ju v tiesni ani za inak nevýhodných podmienok a na znak súhlasu s celým jej obsahom ju dobrovoľne podpisujú. 

V ......................................... 				V .......................................

Dňa: ..................... 					Dňa: ..................... 

	Za Prijímateľa:

   	 ............................................                                      ......................................... 
   	 štatutárny orgán Prijímateľa                                      Mladý NEET 
alebo ním poverený zamestnanec                             (meno, priezvisko a podpis)
 (meno, priezvisko, podpis a odtlačok pečiatky)